মাগুরা, ৮ জুলাই (শীর্ষ নিউজ ডটকম): বিরোধী দলের ডাকা হরতালের সময় মাগুরায় বাস ভাঙচুরের ঘটনায় দায়ের করা মামলায় গ্রেফতার জেলা যুবদলের সহ-সম্পাদক এডভোকেট ওয়াশিকুর রহমান কল্লোল জামিনে মুক্তি পেয়েছেন। আজ শুক্রবার দুপুরে মাগুরা সিনিয়র জুডিশিয়াল ম্যাজিস্ট্রেট আদালত থেকে তিনি জামিন পান। এদিকে যুবদল নেতা কল্লোলসহ দলীয় নেতাকর্মীদের গ্রেফতার, পুলিশি হয়রানি ও নির্যাতনের প্রতিবাদে একই দিনে সংবাদ সম্মেলন  করেছে জেলা বিএনপি।